SKRIFTLIG FORESPOERGSEL P-4056/98

af Manuel Escolá Hernando (ARE) til Kommissionen

(4. januar 1999)

Om: Den spanske sammenslutning til kraeftens bekaempelse

Den spanske sammenslutning til kraeftens bekaempelse (AECC) er det organ, der hidtil har haft til opgave at forvalte de 15 mio ecu, som Kommissionen i 1996 bevilgede til gennemfoerelse af programmet for kraeftens bekaempelse i Latinamerika (LICC).

Kommissionen har for nylig konstateret et "hul" i regnskaberne og uregelmaessigheder i forvaltningen af EU-midlerne i 1996 og 1997.

Paa grund af uregelmaessighederne har Kommissionen besluttet midlertidigt at suspendere udbetalingen af det resterende beloeb paa omkring 10 mio ecu, som var blevet bevilget til den spanske forening til kraeftens bekaempelse.

De forskellige former for stoette, som EU yder til udviklingslandene og i dette tilfaelde til programmer for kraeftens bekaempelse i Latinamerika, er af stor betydning. Vil Kommissionen paa denne baggrund og paa grund af den blokerede stoette, dersom problemet viser sig at vaere af stoerre omfang, bevilge det beloeb, som for oejeblikket ikke kan udbetales til den spanske sammenslutning til kraeftens bekaempelse, yde den til det oprindelige formaal, nemlig bistand til kraeftsyge i Latinamerika, eventuelt gennem et andet organ?

Hvornaar ville disse beloeb i bekraeftende fald kunne staa til raadighed og gennem hvilket organ?

Kan Kommissionen goere detaljeret rede for sine bevaeggrunde til at blokere udbetalingen af midlerne og for den evaluering og revision, den for oejeblikket gennemfoerer?

Svar afgivet paa Kommissionens vegne af Manuel Marín

(19. februar 1999)

Kommissionen besluttede i 1996 at bevilge 13,3 mio EUR til programmet "Latinamerika mod kraeft". Den spanske forening til kraeftens bekaempelse (AECC) bidrager med 1,5 mio EUR til det samlede budget paa 15 mio EUR.

I henhold til den finansieringsaftale, der blev undertegnet mellem Kommissionen og Sammenslutningen af Latinamerikanske Foreninger til Kraeftens Bekaempelse (ALICC), er sidstnaevnte ansvarlig for gennemfoerelsen af dette samarbejdsprojekt. ALICC bestaar af 21, fortrinsvis latinamerikanske, foreninger til kraeftens bekaempelse. Formandskabet bliver for tiden varetaget af AECC, som ogsaa staar for ledelsen af dette projekt. AECC forvalter imidlertid ikke bidraget fra EU.

Ved den foerste af de regelmaessige eksterne evalueringer, som skal foretages i henhold til finansieringsaftalen, konstaterede Kommissionen visse svage punkter i forvaltningen af Faellesskabets bidrag til programmet "Latinamerika mod kraeft" i aarene 1996 og 1997. Paa baggrund af denne evaluering lod Kommissionen foretage en revision. I revisionens foerste fase blev det konstateret, at det var noedvendigt at foretage en del aendringer af regnskabsfoerelsen for dette projekt. Resultatet af den anden fase af revisionen, som er i gang for oejeblikket, vil goere det muligt at konstatere, om ALICC har fulgt de anbefalinger, der blev givet, og vurdere, om der igen kan gives groent lys for stoetten fra EU.

Det boer fremhaeves, at formaalet med dette program er forebyggelsen af kraeft i Latinamerika. Det drejer sig blandt andet om at fremme myndighedernes forstaaelse for noedvendigheden af at samordre de forskellige politikker paa sundhedsomraadet, fremme tidlig sporing af visse typer kraeft med alvorlige sociale konsekvenser, formidle oplysning og viden til offentligheden i almindelighed, samt uddanne oplysnings- og sundhedspersonale.

Dette er baggrunden for, at Kommissionen har valgt de latinamerikanske nationale foreninger som partnere, idet det ikke drejer sig om at finansiere behandling af kraeft eller forskning paa dette omraade.